title: 2017 m. liepos 7 d. Komisijos įgyvendinimo reglamentas (ES) 2017/1238, kuriuo nustatomas reikalavimas registruoti importuojamus tam tikrus Kinijos Liaudies Respublikos kilmės korozijai atsparius plienus

text:
8.7.2017

               LT

               Europos Sąjungos oficialusis leidinys

               L 177/39

         KOMISIJOS ĮGYVENDINIMO REGLAMENTAS (ES) 2017/1238
   2017 m. liepos 7 d.
   kuriuo nustatomas reikalavimas registruoti importuojamus tam tikrus Kinijos Liaudies Respublikos kilmės korozijai atsparius plienus
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 14 straipsnio 5 dalį,
   informavusi valstybes nares,
   kadangi:

               (1)

               Europos Komisija (toliau – Komisija), 2016 m. spalio 25 d. gavusi gamintojų, kurie pagamina daugiau nei 25 % visų tam tikrų korozijai atsparių plienų Sąjungoje, vardu EUROFER (toliau – skundo pateikėjas) pateiktą skundą, 2016 m. gruodžio 9 d. pranešimu Europos Sąjungos oficialiajame leidinyje
                   (2) paskelbė apie antidempingo tyrimo dėl importuojamų Kinijos Liaudies Respublikos (toliau – Kinija) kilmės korozijai atsparių plienų inicijavimą.

         1.   NAGRINĖJAMASIS PRODUKTAS

               (2)

               Tiriamasis produktas – tam tikri Kinijos Liaudies Respublikos kilmės korozijai atsparūs plienai (toliau – KAP).

               (3)

               KAP – plokšti valcavimo produktai iš geležies, legiruotojo plieno arba nelegiruotojo plieno; redukuoti aliuminiu; karštojo galvanizavimo būdu apvilkti ar padengti cinku ir (arba) aliuminiu, be kitų metalų; chemiškai pasyvinti; kurių: 0,015–0,17 % masės sudaro anglis, 0,015–0,1 % masės sudaro aliuminis, ne daugiau kaip 0,045 % masės sudaro niobis, ne daugiau kaip 0,01 % masės sudaro titanas ir ne daugiau kaip 0,01 % masės sudaro vanadis; pateikiami ritiniais, išilgai supjaustytais lakštais ir siauromis juostomis.
               Į taikymo sritį nepatenka šie produktai:

                           —

                           nerūdijančio plieno, silicinio elektrotechninio plieno ir greitapjovio plieno produktai,

                           —

                           po karštojo ar šaltojo valcavimo toliau neapdoroti produktai.

               (4)

               Nagrinėjamojo produkto KN kodas (-i) šiuo metu yra ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 ir ex 7226 99 70 (TARIC kodai: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990035, 7225990092, 7226993010, 7226997094).

         2.   PRAŠYMAS

               (5)

               2017 m. gegužės 24 d. skundo pateikėjas pateikė registracijos prašymą pagal pagrindinio reglamento 14 straipsnio 5 dalį. Skundo pateikėjas prašė nustatyti reikalavimą registruoti importuojamą nagrinėjamąjį produktą, kad priemones šiems produktams būtų galima taikyti nuo šios registracijos dienos.

         3.   REGISTRACIJOS PAGRINDAS

               (6)

               Pagal pagrindinio reglamento 14 straipsnio 5 dalį Komisija gali nurodyti muitinėms imtis reikiamų veiksmų importui registruoti, kad vėliau tokiam importui būtų galima taikyti atitinkamas priemones. Reikalavimas registruoti importą gali būti nustatomas, kai Sąjungos pramonė pateikia prašymą, kuriame yra pakankamai įrodymų tokiems veiksmams pagrįsti.

               (7)

               Skundo pateikėjas teigia, kad registracija yra pagrįsta, nes nagrinėjamasis produktas ir toliau importuojamas dempingo kaina, o importuotojai gerai žinojo apie ilgą laiką vykdomą dempingą, kuris Sąjungos pramonei darė žalą. Be to, skundo pateikėjas teigia, kad Kinijos importas daro žalą Sąjungos pramonei ir kad net ir po tiriamojo laikotarpio šio importo lygis smarkiai išaugo, dėl to taisomasis antidempingo muito poveikis gerokai sumažėtų, jeigu toks muitas turėtų būti taikomas.

               (8)

               Komisija mano, kad importuotojai tikrai žinojo arba turėjo žinoti, kad eksportuotojai vykdė dempingą. Skunde buvo pateikta pakankamai susijusių prima facie įrodymų ir tai buvo aiškiai nurodyta pranešime apie šio tyrimo inicijavimą (3). Nekonfidencialioje skundo versijoje nustatyta, kad Kinijos importo dempingo skirtumas siekia 50 %. Skunde dempingo įrodymai grindžiami nagrinėjamojo produkto normaliųjų verčių, remiantis Kanados, pasirinktos kaip panaši šalis, gamintojo kainodaros informacija, palyginimu su pardavimo eksportui į Sąjungą kaina (gamintojo kaina EXW sąlygomis). Kinijos eksporto kaina buvo nustatyta remiantis nuo 2012 m. rugpjūčio iki 2016 m. balandžio mėn. Sąjungos rinkoje veiklą vykdžiusių Kinijos eksportuojančių gamintojų pateikta informacija.

               (9)

               Atsižvelgiant į tikėtiną dempingo mastą, tikslinga daryti išvadą, kad importuotojai greičiausiai žinojo arba turėjo žinoti apie esamą padėtį.

               (10)

               Be to, ir skunde, ir registracijos prašyme skundo pateikėjo pateiktuose pranešimuose spaudai yra pakankamai įrodymų – juose aprašomas Kinijos eksportuotojų vykdomas dempingas, apie kurį importuotojai nuo pat pradžių negalėjo ir neturėjo nežinoti. Prašyme atlikti peržiūrą taip pat buvo nurodytos prekybos apsaugos priemonės, įskaitant šiuo metu trečiosiose šalyse taikomą antidempingą.

               (11)

               Vidutines mėnesio importo apimtis 2015 m. spalio mėn. – 2016 m. rugsėjo mėn. laikotarpiu (t. y. tiriamuoju laikotarpiu) palyginus su 2017 m. sausio–balandžio mėn. laikotarpiu (t. y. laikotarpiu po inicijavimo) nustatyta, kad nuo tyrimo pradžios 2016 m. gruodžio mėn. jis dar padidėjo daugiau kaip 50 %. Papildomi prima facie įrodymai patvirtino rinkos dalies ir atsargų išaugimą.

               (12)

               Be to, skunde yra pakankamai prima facie įrodymų, kad daroma žala, o atliekant tyrimą pateikta informacija, įskaitant registracijos prašymą, leidžia įrodyti, kad, jeigu šis importas toliau didėtų, būtų daroma papildoma žala. Atsižvelgiant į importo dempingo kaina trukmę, didėjančią apimtį ir kitas aplinkybes (pvz., pradiniame skunde įrodytus perteklinius Kinijos pajėgumus ir Kinijos eksportuotojų kainodaros politiką), gali labai sumažėti bet kokių galutinių muitų taisomasis poveikis, nebent tokie muitai būtų taikomi atgaline data. Be to, atsižvelgiant į šio tyrimo inicijavimą ir į Kinijos importo kainų ir apimties pokyčius, tikslinga daryti išvadą, kad iki laikinųjų priemonių nustatymo (jei jos bus nustatytos) nagrinėjamojo produkto importo lygis gali toliau didėti, o importuotojai gali greitai prikaupti atsargų.

         4.   PROCEDŪRA

               (13)

               Atsižvelgdama į tai, kas išdėstyta pirmiau, Komisija padarė išvadą, kad skundo pateikėjas pateikė pakankamai prima facie įrodymų, pagrindžiančių reikalavimą registruoti importuojamą nagrinėjamąjį produktą pagal pagrindinio reglamento 14 straipsnio 5 dalį.

               (14)

               Visos suinteresuotosios šalys raginamos raštu pareikšti savo nuomonę ir pateikti patvirtinamuosius dokumentus. Be to, Komisija gali išklausyti suinteresuotąsias šalis, jei jos raštu pateikia prašymą ir nurodo svarbias priežastis, dėl kurių jas reikėtų išklausyti.

         5.   REGISTRAVIMAS

               (15)

               Remiantis pagrindinio reglamento 14 straipsnio 5 dalimi, turėtų būti nustatytas reikalavimas registruoti importuojamą nagrinėjamąjį produktą siekiant užtikrinti, kad, jeigu atlikus tyrimą būtų nustatyti antidempingo muitai, juos, jeigu tenkinamos būtinos sąlygos, būtų galima taikyti registruotam importui atgaline data pagal pagrindinio reglamento 10 straipsnio 4 dalį.

               (16)

               Skundo pateikėjas skunde nurodė, kad nustatytasis nagrinėjamojo produkto vidutinis dempingo skirtumas siekia apie 50 %, o vidutinis priverstinio pardavimo mažesnėmis kainomis skirtumas siekia 37,8–41,0 %. Numatoma galimos būsimos Kinijos atsakomybės suma nustatoma remiantis skundu pagal priverstinio pardavimo mažesnėmis kainomis lygį, t. y. 37,8–41,0 % nagrinėjamojo produkto CIF importo vertės.

         6.   ASMENS DUOMENŲ TVARKYMAS

               (17)

               Visi su šiuo registravimu susiję asmens duomenys bus tvarkomi laikantis Europos Parlamento ir Tarybos reglamento (EB) Nr. 45/2001 (4),

         PRIĖMĖ ŠĮ REGLAMENTĄ:
   1 straipsnis
   1.   Pagal Reglamento (ES) 2016/1036 14 straipsnio 5 dalį muitinėms nurodoma imtis reikiamų veiksmų siekiant registruoti į Sąjungą importuojamus Kinijos Liaudies Respublikos kilmės tam tikrus korozijai atsparius plienus, sudarytus iš plokščių valcavimo produktų iš geležies, legiruotojo plieno arba nelegiruotojo plieno; redukuotus aliuminiu; karštojo galvanizavimo būdu apvilktus ar padengtus cinku ir (arba) aliuminiu, be kitų metalų; chemiškai pasyvintus; kurių: 0,015–0,17 % masės sudaro anglis, 0,015–0,1 % masės sudaro aliuminis, ne daugiau kaip 0,045 % masės sudaro niobis, ne daugiau kaip 0,01 % masės sudaro titanas ir ne daugiau kaip 0,01 % masės sudaro vanadis; pateikiamus ritiniais, išilgai supjaustytais lakštais ir siauromis juostomis, išskyrus;

               —

               nerūdijančio plieno, silicinio elektrotechninio plieno ir greitapjovio plieno produktus,

               —

               po karštojo ar šaltojo valcavimo toliau neapdorotus produktus,

         kurių KN kodas (-i) šiuo metu yra ex 7210 41 00, ex 7210 49 00, ex 7210 61 00, ex 7210 69 00, ex 7212 30 00, ex 7212 50 61, ex 7212 50 69, ex 7225 92 00, ex 7225 99 00, ex 7226 99 30 ir ex 7226 99 70 (TARIC kodai: 7210410020, 7210490020, 7210610020, 7210690020, 7212300020, 7212506120, 7212506920, 7225920020, 7225990022, 7225990035, 7225990092, 7226993010, 7226997094).
   Registravimas baigiamas po devynių mėnesių nuo šio reglamento įsigaliojimo dienos.
   2.   Visos suinteresuotosios šalys raginamos raštu pareikšti savo nuomonę, pateikti patvirtinamuosius dokumentus arba pateikti prašymą jas išklausyti per 20 dienų po šio reglamento paskelbimo.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 7 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  OL C 459, 2016 12 9, p. 17.

      (3)  OL C 459, 2016 12 9, p. 17 (pranešimo apie inicijavimą 3 skirsnis).

      (4)  2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).


title: 2014 m. kovo 25 d. Komisijos įgyvendinimo reglamentas (ES) Nr. 311/2014 dėl tam tikrų prekių klasifikavimo Kombinuotojoje nomenklatūroje

text:
27.3.2014

               LT

               Europos Sąjungos oficialusis leidinys

               L 91/12

      KOMISIJOS ĮGYVENDINIMO REGLAMENTAS (ES) Nr. 311/2014
   2014 m. kovo 25 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;

               (4)

               reikėtų nustatyti, kad šio reglamento nuostatų neatitinkančia privalomąja tarifine informacija apie prekes, kurioms taikomas šis reglamentas, jos turėtojas galėtų remtis dar tam tikrą laiką, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 25 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                              1.

                              Mašina, atliekanti garso atkūrimo ir redagavimo funkcijas, sumontuota korpuse, kurio apytiksliai matmenys 43 × 15 × 8 cm.
                              Joje įrengtas CD skaitlys ir garso išvestis. Joje yra rankenėlės, mygtukai, slankikliai ir nedidelis skystakristalio vaizduoklio (LCD) rodytuvas.
                              Mašina galima redaguoti garsą: joje yra vientiso ciklo taškų (angl. loop points) nustatymo, trūkčiojimo aktyvinimo (angl. stutter starts), taktų per minutę (TPM) skaitiklio ir tilsmo funkcijos.
                              Mašina skirta neprofesionaliam garso atkūrimui ir redagavimui.

                  8519 81 35

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8519, 8519 81 ir 8519 81 35 atitinkančiais prekių aprašymais.
                  Kadangi mašina skirta dviem alternatyvioms (garso atkūrimo ir garso redagavimo) funkcijoms atlikti, pagal XVI skyriaus 3 pastabą ji klasifikuotina kaip mašina, atliekanti pagrindinę funkciją.
                  Atsižvelgiant į jos objektyvias charakteristikas, būtent į tai, kad joje yra tik viena garso failų įvesties galimybė (CD skaitlys), o redagavimo galimybės yra ribotos, mašinos pagrindinė funkcija yra garso atkūrimo funkcija.
                  Todėl mašina klasifikuotina kaip kitas garso įrašymo arba atkūrimo aparatas su lazerine skaitymo sistema, priskiriant KN kodą 8519 81 35.

                              2.

                              Mašina, atliekanti garso atkūrimo ir redagavimo / maišymo funkcijas (vadinamasis diskotekos vedėjo universalusis grotuvas), sumontuota korpuse, kurio apytiksliai matmenys 40 × 32 × 10 cm.
                              Joje įrengtas CD skaitlys ir įvairios sąsajos (USB, garso išvesties, SD kortelių skaitytuvas). Joje yra rankenėlės, mygtukai, slankikliai ir 6,1 colio skystakristalio vaizduoklio (LCD) rodytuvas.
                              Mašina galima redaguoti ir maišyti garsą. Tuo tikslu joje, be kitų dalykų, įdiegtos:

                                          —

                                          automatinio taktų per minutę (TPM) skaitlio funkcija;

                                          —

                                          tilsmo pradžios ir pabaigos funkcija;

                                          —

                                          svarbių takelio momentų žymėjimo funkcija;

                                          —

                                          ciklo funkcija;

                                          —

                                          4 taktų ciklo funkcija;

                                          —

                                          žymos nustatymo funkcija.

                                    Mašina skirta profesionaliems diskotekų vedėjams ir naudojama garsui atkurti, redaguoti ir maišyti.
                              Atkuriami, redaguojami ir maišomi garso failai gali būti gaunami iš įvairių šaltinių (CD skaitlio, automatinio duomenų apdorojimo (ADA) mašinos, USB atmintuko ar SD kortelės).
                              Mašina gali veikti savarankiškai arba kartu su ADA mašina.

                  8543 70 90

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8543, 8543 70 ir 8543 70 90 atitinkančiais prekių aprašymais.
                  Kadangi mašina skirta dviem alternatyvioms (garso atkūrimo ir garso redagavimo / maišymo) funkcijoms atlikti, pagal XVI skyriaus 3 pastabą ji klasifikuotina kaip mašina, atliekanti pagrindinę funkciją.
                  Atsižvelgiant į jos objektyvias charakteristikas, būtent į techninių funkcijų, skirtų garsui redaguoti ir maišyti, skaičių, galimybę maišyti garso failus iš įvairių šaltinių, taip pat į mašinos konstrukciją ir koncepciją, mašinos pagrindinė funkcija yra garso redagavimo / maišymo funkcija. Todėl ji nepriskirtina 8519 pozicijai.
                  Todėl mašina klasifikuotina kaip kitos tam tikras tik joms būdingas funkcijas atliekančios elektros mašinos ir aparatai, nenurodyti kitoje 85 skirsnio vietoje, priskiriant KN kodą 8543 70 90.


title: 2013 m. vasario 4 d. Komisijos įgyvendinimo reglamentas (ES) Nr. 102/2013, kuriuo dėl Jungtinių Valstijų įrašo trečiųjų šalių, teritorijų arba jų dalių, iš kurių į Sąjungą leidžiama įvežti gyvus kanopinius, sąraše, dėl veterinarijos sertifikato pavyzdžio POR-X ir vezikulinio stomatito tyrimų protokolų iš dalies keičiamas Reglamentas (ES) Nr. 206/2010  Tekstas svarbus EEE

text:
5.2.2013

               LT

               Europos Sąjungos oficialusis leidinys

               L 34/4

         KOMISIJOS ĮGYVENDINIMO REGLAMENTAS (ES) Nr. 102/2013
   2013 m. vasario 4 d.
   kuriuo dėl Jungtinių Valstijų įrašo trečiųjų šalių, teritorijų arba jų dalių, iš kurių į Sąjungą leidžiama įvežti gyvus kanopinius, sąraše, dėl veterinarijos sertifikato pavyzdžio POR-X ir vezikulinio stomatito tyrimų protokolų iš dalies keičiamas Reglamentas (ES) Nr. 206/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 26 d. Tarybos direktyvą 2004/68/EB, nustatančią gyvūnų sveikatos taisykles, reglamentuojančias tam tikrų kanopinių importą į ir tranzitą per Bendriją, iš dalies keičiančią direktyvas 90/426/EEB ir 92/65/EEB ir pakeičiančią Direktyvą 72/462/EEB (1), ypač į jos 3 straipsnio 1 dalies pirmą ir antrą pastraipas, 6 straipsnio 1 dalies pirmą pastraipą, 7 straipsnio e punktą, 9 straipsnį ir 13 straipsnio 1 dalies e punktą,
   kadangi:

               (1)

               Direktyvoje 2004/68/EB nustatyti tam tikrų gyvų kanopinių įvežimo į Sąjungą ir tranzito per ją gyvūnų sveikatos reikalavimai. Joje numatyta, kad gali būti nustatomos specialiosios nuostatos, taikomos I priede išvardytų rūšių gyvų kanopinių importui į Sąjungą iš leidžiamų trečiųjų šalių, ir atitinkami veterinarijos sertifikatų pavyzdžiai;

               (2)

               2010 m. kovo 12 d. Komisijos reglamentu (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (2), nustatyti veterinarijos sertifikatų reikalavimai įvežant į Sąjungą tam tikrų Direktyvos 2004/68/EB I priede išvardytų rūšių gyvų poranagių gyvūnų siuntas. Reglamento (ES) Nr. 206/2010 I priede nustatytas trečiųjų šalių, teritorijų arba jų dalių, iš kurių tokias siuntas galima įvežti į Sąjungą, sąrašas. Jame taip pat pateikiami prie siuntų pridedamų veterinarijos sertifikatų pavyzdžiai;

               (3)

               šiuo metu kanopinius galima importuoti į Sąjungą tik iš trečiųjų šalių arba trečiųjų šalių regionų dalių, jei trečiosios šalys suskirstytos į regionus, kuriose mažiausiai šešis mėnesius iki išsiunčiant gyvūnus nebuvo nustatyta vezikulinio stomatito;

               (4)

               Jungtinės Valstijos paprašė leisti importuoti į Sąjungą gyvas kiaules veisimui ir gamybai;

               (5)

               Jungtinės Valstijos pranešė apie vezikulinio stomatito protrūkius. Vis dėlto tie protrūkiai tebuvo pavieniai atvejai ir tik tam tikrose teritorijose. Rizika užsikrėsti Sąjungoje vezikuliniu stomatitu importuojant gyvas kiaules iš šios trečiosios šalies yra nedidelė, jei taikomos Pasaulinės gyvūnų sveikatos organizacijos (OIE) Sausumos gyvūnų sveikatos kodekso 8.15.6 skyriuje aprašytos biologinio saugumo priemonės, įskaitant kiaulių izoliavimą, prieš eksportuojant jas laikant ligos neapimtose patalpose, apsaugą nuo užkrato pernešėjo karantino laikotarpiu prieš eksportuojant ir transportuojant į pakrovimo vietą ir visų gyvūnų, kuriuos ketinama eksportuoti, tyrimą;

               (6)

               todėl Reglamento (ES) Nr. 206/2010 I priedo 1 dalis turėtų būti iš dalies pakeista, kad į trečiųjų šalių, teritorijų arba jų dalių, iš kurių gyvų kanopinių siuntas galima įvežti į Sąjungą, nurodant atitinkamas garantijas dėl vezikulinio stomatito tyrimų, sąrašą būtų įtrauktos Jungtinės Valstijos. Tų garantijų įgyvendinimas turėtų būti patvirtintas gyvų kiaulių, skirtų veisimui ir gamybai, veterinarijos sertifikate, pateikiamame įvežant gyvūnus į Sąjungą;

               (7)

               todėl gyvų naminių kiaulių importo veterinarijos sertifikato pavyzdys POR-X, pateiktas Reglamento (ES) Nr. 206/2010 I priedo 2 dalyje, turėtų būti iš dalies pakeistas, kad į jį būtų įtrauktos laikymo ir karantino sąlygos prieš eksportuojant bei laboratorinių tyrimų reikalavimai;

               (8)

               be to, Reglamento (ES) Nr. 206/2010 5 straipsnyje nustatyta, kad, jei veterinarijos sertifikatuose, nurodytuose to reglamento I priede, reikalaujama paimti mėginius ir atlikti tyrimus, mėginių ėmimas ir tyrimai vykdomi kaip nurodyta to priedo 6 dalyje nustatytuose medžiagų ir tyrimų procedūrų standartizavimo protokoluose. Todėl būtina iš dalies pakeisti Reglamento (ES) Nr. 206/2010 I priedo 6 dalį, kad būtų pridėti atitinkamas protokolas ir vezikulinio stomatito tyrimų procedūra. Tyrimas turėtų būti atliekamas ir aiškinamas vadovaujantis vezikulinio stomatito serologinių tyrimų protokolais, OIE Sausumos gyvūnų diagnostinių tyrimų ir vakcinų vadovo 2.1.19 skyriuje nustatytais tarptautinei prekybai;

               (9)

               todėl Reglamentas (ES) Nr. 206/2010 turėtų būti atitinkamai iš dalies pakeistas;

               (10)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 206/2010 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 4 d.

            Komisijos vardu

            Pirmininkas

         José Manuel BARROSO

      (1)  OL L 139, 2004 4 30, p. 321.

      (2)  OL L 73, 2010 3 20, p. 1.

      PRIEDAS
      Reglamento (ES) Nr. 206/2010 I priedas iš dalies keičiamas taip:

                  1)

                  1 dalis papildoma tokiu Jungtinių Valstijų įrašu:

                              „US – Jungtinės Valstijos

                              US-0

                              Visa šalies teritorija

                              POR-X

                              D“

                  2)

                  2 dalis iš dalies keičiama taip:

                              a)

                              Su POR-X susijusi dalis pakeičiama taip:

                                          „POR-X

                                          :

                                          naminių kiaulių (Sus scrofa), skirtų veisimui ir (arba) gamybai po importavimo, arba skirtų vežti tranzitu per Sąjungą iš vienos trečiosios šalies į kitą trečiąją šalį, veterinarijos sertifikato pavyzdys.“

                              b)

                              Į PG (papildomų garantijų) sąrašą įtraukiamas toks tekstas:

                                          „D

                                          :

                                          garantijos dėl vezikulinio stomatito tyrimo, tiriant gyvūnus, sertifikuotus pagal veterinarijos sertifikato pavyzdį POR-X (II.2.1b punktas).“

                              c)

                              Veterinarijos sertifikato pavyzdys POR-X pakeičiamas taip:
                              „Pavyzdys POR-X

                  3.

                  6 dalis papildoma tokiu tekstu:
                  „Vezikulinis stomatitas (VS)

                  Viruso neutralizacijos (VN) tyrimas atliekamas laikantis OIE Sausumos gyvūnų diagnostinių tyrimų ir vakcinų vadovo 2.1.19 skyriuje nurodytų tyrimų protokolų.
                  Serumai, kurie praskiesti 1:32 arba didesniu santykiu neleidžia atsirasti citopatiniam efektui (CPE), laikomi turinčiais vezikulinio stomatito viruso antikūnų.“


title: 2015 m. gruodžio 18 d. Komisijos įgyvendinimo reglamentas (ES) 2015/2426, kuriuo iš dalies keičiamos Reglamento (ES) 2015/1998 nuostatos dėl trečiųjų šalių, kurios pripažįstamos taikančiomis saugumo standartus, lygiaverčius bendriesiems pagrindiniams civilinės aviacijos saugumo standartams (Tekstas svarbus EEE)

text:
22.12.2015

               LT

               Europos Sąjungos oficialusis leidinys

               L 334/5

         KOMISIJOS ĮGYVENDINIMO REGLAMENTAS (ES) 2015/2426
   2015 m. gruodžio 18 d.
   kuriuo iš dalies keičiamos Reglamento (ES) 2015/1998 nuostatos dėl trečiųjų šalių, kurios pripažįstamos taikančiomis saugumo standartus, lygiaverčius bendriesiems pagrindiniams civilinės aviacijos saugumo standartams
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių ir panaikinantį Reglamentą (EB) Nr. 2320/2002 (1), ypač į jo 4 straipsnio 3 dalį,
   kadangi:

               (1)

               Komisijos reglamentu (EB) Nr. 272/2009 (2) papildomi Reglamento (EB) Nr. 300/2008 priede nustatyti bendrieji pagrindiniai civilinės aviacijos saugumo standartai;

               (2)

               tame pačiame Reglamente (EB) Nr. 272/2009 Komisijai nustatoma pareiga pripažinti trečiųjų šalių saugumo standartų lygiavertiškumą pagal to reglamento priedo E dalyje išdėstytus kriterijus;

               (3)

               Komisijos įgyvendinimo reglamento (ES) 2015/1998 (3) priede išvardytos trečiosios šalys, pripažintos taikančiomis saugumo standartus, lygiaverčius bendriesiems pagrindiniams standartams;

               (4)

               Komisija nustatė, kad Reglamento (EB) Nr. 272/2009 priedo E dalyje išdėstytus kriterijus atitinka ir Kanada bei Juodkalnija;

               (5)

               todėl Įgyvendinimo reglamentas (ES) 2015/1998 turėtų būti atitinkamai iš dalies pakeistas;

               (6)

               prieš pradedant taikyti šį reglamentą, turėtų būti numatytas atitinkamas laikotarpis, atsižvelgiant į tai, kad gali prireikti padaryti pakeitimų oro uostų veikloje ir (arba) infrastruktūroje;

               (7)

               šiame reglamente nustatytos priemonės atitinka pagal Reglamento (EB) Nr. 300/2008 19 straipsnio 1 dalį sudaryto Civilinės aviacijos saugumo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2015/1998 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. vasario 29 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 18 d.

            Komisijos vardu

            Pirmininko pavedimu

         Violeta BULC

            Komisijos narė

      (1)  OL L 97, 2008 4 9, p. 72.

      (2)  2009 m. balandžio 2 d. Komisijos reglamentas (EB) Nr. 272/2009, kuriuo papildomi Reglamento (EB) Nr. 300/2008 Europos Parlamento ir Tarybos priede nustatyti bendrieji pagrindiniai civilinės aviacijos saugumo standartai, OL L 91, 2009 4 3, p. 7.

      (3)  2015 m. lapkričio 5 d. Komisijos įgyvendinimo reglamentas (ES) 2015/1998, kuriuo nustatomos visapusiškos bendriesiems pagrindiniams aviacijos saugumo standartams įgyvendinti skirtos priemonės (OL L 299, 2015 11 14, p. 1).

      PRIEDAS
      Priedas iš dalies keičiamas taip:

                  1)

                  3 skyriaus 3-B priedėlis pakeičiamas taip:

                     „3-B PRIEDĖLIS

                  ORLAIVIO SAUGUMAS

                     TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES TREČIOSIOS DALIES VI ANTRAŠTINĖ DALIS, PRIPAŽINTOS TAIKANČIOMIS SAUGUMO STANDARTUS, LYGIAVERČIUS BENDRIESIEMS PAGRINDINIAMS CIVILINĖS AVIACIJOS SAUGUMO STANDARTAMS

                  Orlaivių saugumo atžvilgiu pripažįstama, kad šios trečiosios šalys, taip pat kitos šalys ir teritorijos, kurioms pagal Sutarties dėl Europos Sąjungos veikimo 355 straipsnį netaikoma tos sutarties trečiosios dalies VI antraštinė dalis, taiko saugumo standartus, lygiaverčius bendriesiems pagrindiniams civilinės aviacijos saugumo standartams:

                                 Kanada

                                 Farerų Salos (Vagaro oro uostas)

                                 Grenlandija (Kangerlusuako oro uostas)

                                 Gernsis

                                 Meno Sala

                                 Džersis

                                 Juodkalnija

                                 Jungtinės Amerikos Valstijos

                        Jei Komisija turi informacijos, kad trečiojoje šalyje arba kitoje susijusioje šalyje ar teritorijoje taikomi saugumo standartai, turintys didelį poveikį bendram aviacijos saugumo lygiui Sąjungoje, nebeatitinka Sąjungos bendrųjų pagrindinių standartų, ji nedelsdama apie tai praneša atitinkamoms valstybių narių institucijoms.
                  Jei Komisija turi informacijos apie veiksmus, įskaitant išlyginamąsias priemones, kuriuos vykdant atkurtas trečiojoje šalyje arba kitoje susijusioje šalyje ar teritorijoje taikomų atitinkamų saugumo standartų lygiavertiškumas, ji nedelsdama apie tai praneša atitinkamoms valstybių narių institucijoms“;

                  2)

                  4 skyriaus 4-B priedėlis pakeičiamas taip:

                     „4-B PRIEDĖLIS

                  KELEIVIAI IR RANKINIS BAGAŽAS

                     TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES TREČIOSIOS DALIES VI ANTRAŠTINĖ DALIS, PRIPAŽINTOS TAIKANČIOMIS SAUGUMO STANDARTUS, LYGIAVERČIUS BENDRIESIEMS PAGRINDINIAMS CIVILINĖS AVIACIJOS SAUGUMO STANDARTAMS

                  Keleivių ir rankinio bagažo saugumo atžvilgiu pripažįstama, kad šios trečiosios šalys, taip pat kitos šalys ir teritorijos, kurioms pagal Sutarties dėl Europos Sąjungos veikimo 355 straipsnį netaikoma tos sutarties trečiosios dalies VI antraštinė dalis, taiko saugumo standartus, lygiaverčius bendriesiems pagrindiniams civilinės aviacijos saugumo standartams:

                                 Kanada

                                 Farerų Salos (Vagaro oro uostas)

                                 Grenlandija (Kangerlusuako oro uostas)

                                 Gernsis

                                 Meno Sala

                                 Džersis

                                 Juodkalnija

                                 Jungtinės Amerikos Valstijos

                        Jei Komisija turi informacijos, kad trečiojoje šalyje arba kitoje susijusioje šalyje ar teritorijoje taikomi saugumo standartai, turintys didelį poveikį bendram aviacijos saugumo lygiui Sąjungoje, nebeatitinka Sąjungos bendrųjų pagrindinių standartų, ji nedelsdama apie tai praneša atitinkamoms valstybių narių institucijoms.
                  Jei Komisija turi informacijos apie veiksmus, įskaitant išlyginamąsias priemones, kuriuos vykdant atkurtas trečiojoje šalyje arba kitoje susijusioje šalyje ar teritorijoje taikomų atitinkamų saugumo standartų lygiavertiškumas, ji nedelsdama apie tai praneša atitinkamoms valstybių narių institucijoms“;

                  3)

                  5 skyriaus 5-B priedėlis pakeičiamas taip:

                     „5-A PRIEDĖLIS

                  KROVINIŲ SKYRIAUS BAGAŽAS

                     TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES TREČIOSIOS DALIES VI ANTRAŠTINĖ DALIS, PRIPAŽINTOS TAIKANČIOMIS SAUGUMO STANDARTUS, LYGIAVERČIUS BENDRIESIEMS PAGRINDINIAMS CIVILINĖS AVIACIJOS SAUGUMO STANDARTAMS

                  Krovinių skyriaus bagažo saugumo atžvilgiu pripažįstama, kad šios trečiosios šalys, taip pat kitos šalys ir teritorijos, kurioms pagal Sutarties dėl Europos Sąjungos veikimo 355 straipsnį netaikoma tos sutarties trečiosios dalies VI antraštinė dalis, taiko saugumo standartus, lygiaverčius bendriesiems pagrindiniams civilinės aviacijos saugumo standartams:

                                 Kanada

                                 Farerų Salos (Vagaro oro uostas)

                                 Grenlandija (Kangerlusuako oro uostas)

                                 Gernsis

                                 Meno Sala

                                 Džersis

                                 Juodkalnija

                                 Jungtinės Amerikos Valstijos

                        Jei Komisija turi informacijos, kad trečiojoje šalyje arba kitoje susijusioje šalyje ar teritorijoje taikomi saugumo standartai, turintys didelį poveikį bendram aviacijos saugumo lygiui Sąjungoje, nebeatitinka Sąjungos bendrųjų pagrindinių standartų, ji nedelsdama apie tai praneša atitinkamoms valstybių narių institucijoms.
                  Jei Komisija turi informacijos apie veiksmus, įskaitant išlyginamąsias priemones, kuriuos vykdant atkurtas trečiojoje šalyje arba kitoje susijusioje šalyje ar teritorijoje taikomų atitinkamų saugumo standartų lygiavertiškumas, ji nedelsdama apie tai praneša atitinkamoms valstybių narių institucijoms“;

                  4)

                  6 skyriaus 6-F priedėlis pakeičiamas taip:

                     „6-F PRIEDĖLIS

                  KROVINIAI IR PAŠTAS
                  6-Fi

                     TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES TREČIOSIOS DALIES VI ANTRAŠTINĖ DALIS, PRIPAŽINTOS TAIKANČIOMIS SAUGUMO STANDARTUS, LYGIAVERČIUS BENDRIESIEMS PAGRINDINIAMS CIVILINĖS AVIACIJOS SAUGUMO STANDARTAMS

                  Krovinių ir pašto saugumo atžvilgiu pripažįstama, kad šios trečiosios šalys taiko bendriesiems pagrindiniams standartams lygiaverčius civilinės aviacijos saugumo standartus:

                     Juodkalnija

                  Jei Komisija turi informacijos, kad trečiojoje šalyje arba kitoje susijusioje šalyje ar teritorijoje taikomi saugumo standartai, turintys didelį poveikį bendram aviacijos saugumo lygiui Sąjungoje, nebeatitinka Sąjungos bendrųjų pagrindinių standartų, ji nedelsdama apie tai praneša atitinkamoms valstybių narių institucijoms.
                  Jei Komisija turi informacijos apie veiksmus, įskaitant išlyginamąsias priemones, kuriuos vykdant atkurtas trečiojoje šalyje arba kitoje susijusioje šalyje ar teritorijoje taikomų atitinkamų saugumo standartų lygiavertiškumas, ji nedelsdama apie tai praneša atitinkamoms valstybių narių institucijoms.
                  6-Fii

                     TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES TREČIOSIOS DALIES VI ANTRAŠTINĖ DALIS IR KURIOMS NEBŪTINAS ACC3 VEŽĖJO PASKYRIMAS, IŠVARDYTOS KOMISIJOS ĮGYVENDINIMO SPRENDIME C(2015) 8005.

                  6-Fiii

                     TREČIŲJŲ ŠALIŲ, TAIP PAT KITŲ ŠALIŲ IR TERITORIJŲ, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES TREČIOSIOS DALIES VI ANTRAŠTINĖ DALIS, TVIRTINIMO VEIKLA, PRIPAŽĮSTAMA LYGIAVERTE ES AVIACIJOS SAUGUMO TVIRTINIMUI

                  Priimtų nuostatų dar nėra.“


title: 2017 m. rugpjūčio 11 d. Komisijos įgyvendinimo reglamentas (ES) 2017/1468, kuriuo iš dalies keičiamas Komisijos reglamentas (ES) Nr. 354/2011 dėl leidimo naudoti tam tikrų Bosnijos ir Hercegovinos kilmės žuvų ir žuvininkystės produktų Sąjungos tarifines kvotas ir jų administravimo

text:
12.8.2017

                  LT

                  Europos Sąjungos oficialusis leidinys

                  L 209/15

            KOMISIJOS ĮGYVENDINIMO REGLAMENTAS (ES) 2017/1468
      2017 m. rugpjūčio 11 d.
      kuriuo iš dalies keičiamas Komisijos reglamentas (ES) Nr. 354/2011 dėl leidimo naudoti tam tikrų Bosnijos ir Hercegovinos kilmės žuvų ir žuvininkystės produktų Sąjungos tarifines kvotas ir jų administravimo
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 58 straipsnio 1 dalį,
      kadangi:

                  (1)

                  Sprendimu (ES) 2017/75 (2) (toliau – Sprendimas) Taryba įgaliojo Sąjungos bei jos valstybių narių vardu pasirašyti Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo (toliau – Susitarimas) protokolą (toliau – Protokolas), kuriuo atsižvelgiama į Kroatijos Respublikos įstojimą į Europos Sąjungą. Remiantis Sprendimu Protokolas buvo laikinai taikomas nuo 2017 m. vasario 1 d. (3);

                  (2)

                  Protokolo 3 straipsnyje nustatyta, kad remiantis Protokolo II priedu tam tikriems Bosnijos ir Hercegovinos kilmės žuvų ir žuvininkystės produktams turi būti suteikiamos Sąjungos nuolaidos. Todėl upėtakių, karpių ir ančiuvių tarifinių kvotų dydžiai turėtų būti padidinti atitinkamai 440, 10 ir 20 tonų;

                  (3)

                  2017 m. Sąjungos tarifinės kvotos turėtų būti taikomos visa apimtimi, kaip nustatyta Protokolo II priede;

                  (4)

                  Protokolo II priede nustatytas tarifines kvotas turėtų administruoti Komisija chronologine tvarka pagal išleidimo į laisvą apyvartą muitinės deklaracijų priėmimo datą, vadovaudamasi Komisijos įgyvendinimo reglamentu (ES) 2015/2447 (4);

                  (5)

                  todėl Komisijos reglamentą (ES) Nr. 354/2011 (5) reikėtų atitinkamai iš dalies pakeisti;

                  (6)

                  siekiant užtikrinti sklandų Protokolu numatytos kvotų sistemos taikymą ir administravimą, šis reglamentas turėtų būti taikomas nuo tos pačios dienos, kurią pradedamas laikinai taikyti Protokolas;

                  (7)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Reglamentas (ES) Nr. 354/2011 iš dalies keičiamas taip:

                  1)

                  2 straipsnis pakeičiamas taip:
                  „2 straipsnis
                  Priede nustatytos tarifinės kvotos administruojamos pagal Komisijos įgyvendinimo reglamento (ES) 2015/2447 (*1) 49–54 straipsnius.

                     (*1)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).“;"

                  2)

                  priedas pakeičiamas šio reglamento priedo tekstu.

            2 straipsnis
      Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
      Jis taikomas nuo 2017 m. vasario 1 d.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. rugpjūčio 11 d.

               Komisijos vardu

               Pirmininkas

            Jean-Claude JUNCKER

         (1)  OL L 269, 2013 10 10, p. 1.

         (2)  2016 m. lapkričio 21 d. Tarybos sprendimas (ES) 2017/75 dėl Europos Bendrijų bei jų valstybių narių ir Bosnijos ir Hercegovinos stabilizacijos ir asociacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, pasirašymo Sąjungos bei jos valstybių narių vardu ir laikino taikymo (OL L 12, 2017 1 17, p. 1).

         (3)  OL L 12, 2017 1 17, p. 22.

         (4)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

         (5)  2011 m. balandžio 12 d. Komisijos reglamentas (ES) Nr. 354/2011 dėl leidimo naudoti tam tikrų Bosnijos ir Hercegovinos kilmės žuvų ir žuvininkystės produktų Sąjungos tarifines kvotas ir jų administravimo (OL L 98, 2011 4 13, p. 1).

         PRIEDAS
         „
               PRIEDAS
               Nepaisant Kombinuotosios nomenklatūros aiškinimo taisyklių, laikoma, kad produktų aprašymo formuluotė yra tik nurodomojo pobūdžio, o šiame priede pateiktos lengvatų sistemos taikymas nustatomas pagal KN kodus. Kai yra nurodyti ex KN kodai, lengvatų sistemos taikymas nustatomas remiantis kartu ir KN kodu, ir atitinkamu aprašymu.
               ŽUVYS IR ŽUVININKYSTĖS PRODUKTAI

                           Kvotos Nr.

                           KN kodas

                           TARIC poskyris

                           Aprašymas

                           Metinės tarifinės kvotos dydis
                           (tonomis grynojo svorio)

                           Kvotos muito dydis

                           09.1594

                           0301 91

                           Upėtakiai (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache ir Oncorhynchus chrysogaster): gyvi; švieži ar atšaldyti; užšaldyti; vytinti, sūdyti ar užpilti sūrymu, rūkyti; filė ir kita žuvų mėsa; žuvų miltai, rupiniai ir granulės, tinkami vartoti žmonių maistui

                           500

                           Neapmuitinama

                           0302 11

                           0303 14

                           0304 42

                           0304 52 00

                           10

                           0304 82

                           0304 99 21

                           11 , 12 , 20

                           0305 10 00

                           10

                           0305 39 90

                           10

                           0305 43 00

                           0305 59 85

                           61

                           0305 69 80

                           61

                           09.1595

                           0301 93 00

                           Karpiai (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.): gyvi; švieži ar atšaldyti; užšaldyti; vytinti, sūdyti ar užpilti sūrymu, rūkyti; filė ir kita žuvų mėsa; žuvų miltai, rupiniai ir granulės, tinkami vartoti žmonių maistui

                           140

                           Neapmuitinama

                           0302 73 00

                           0303 25 00

                           0304 39 00

                           20

                           0304 51 00

                           10

                           0304 69 00

                           20

                           0304 93 90

                           10

                           0305 10 00

                           20

                           0305 31 00

                           10

                           0305 44 90

                           10

                           0305 52 00

                           10

                           0305 64 00

                           10

                           09.1596

                           0301 99 85

                           80

                           Jūriniai karosai (Dentex dentex ir Pagellus spp.): gyvi; švieži ar atšaldyti; užšaldyti; vytinti, sūdyti ar užpilti sūrymu, rūkyti; filė ir kita žuvų mėsa; žuvų miltai, rupiniai ir granulės, tinkami vartoti žmonių maistui

                           30

                           Neapmuitinama

                           0302 85 10

                           0303 89 50

                           0304 49 90

                           60

                           0304 59 90

                           40

                           0304 89 90

                           30

                           0304 99 99

                           20

                           0305 10 00

                           30

                           0305 39 90

                           70

                           0305 49 80

                           40

                           0305 59 85

                           65

                           0305 69 80

                           65

                           09.1597

                           0301 99 85

                           22

                           Paprastieji vilkešeriai (Dicentrarchus labrax): gyvi; švieži ar atšaldyti; užšaldyti; vytinti, sūdyti ar užpilti sūrymu, rūkyti; filė ir kita žuvų mėsa; žuvų miltai, rupiniai ir granulės, tinkami vartoti žmonių maistui

                           30

                           Neapmuitinama

                           0302 84 10

                           0303 84 10

                           0304 49 90

                           70

                           0304 59 90

                           45

                           0304 89 90

                           40

                           0304 99 99

                           70

                           0305 10 00

                           40

                           0305 39 90

                           80

                           0305 49 80

                           50

                           0305 59 85

                           67

                           0305 69 80

                           67

                           09.1598

                           1604 13 11

                           Paruoštos arba konservuotos sardinės

                           50

                           6 %

                           1604 13 19

                           1604 20 50

                           10 , 19

                           09.1599

                           1604 16 00

                           Paruošti arba konservuoti ančiuviai

                           70

                           12,5 %

                           1604 20 40

                     “


title: 2014 m. rugsėjo 25 d. Komisijos įgyvendinimo reglamentas (ES) Nr. 1035/2014 dėl tam tikrų prekių klasifikavimo Kombinuotojoje nomenklatūroje

text:
1.10.2014

               LT

               Europos Sąjungos oficialusis leidinys

               L 287/3

         KOMISIJOS ĮGYVENDINIMO REGLAMENTAS (ES) Nr. 1035/2014
   2014 m. rugsėjo 25 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia privalomąja tarifine informacija, suteikta apie šiame reglamente nurodytas prekes, jos turėtojas galėtų dar tam tikrą laikotarpį remtis, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Vadovaujantis Tarybos reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. rugsėjo 25 d.

            Komisijos vardu

            Pirmininko pavedimu

         Heinz ZOUREK

            Mokesčių ir muitų sąjungos generalinis direktorius

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                              1.

                              Nikelio lydinio turbinos ratas, sudarytas iš radialiai išdėstytų menčių ir centrinės stebulės, skirtas montuoti ant išmetamųjų dujų turbokompresoriaus veleno.
                              Ratas yra sudedamoji turbinos, kuria įeinančių variklio išmetamų dujų energija transformuojama į sukamąjį judėjimą turbokompresoriaus kompresoriaus ratui varyti, dalis.

                      (1) Žr. 1 paveikslą.

                  8411 99 00

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu ir KN kodus 8411 ir 8411 99 00 atitinkančiais prekių aprašymais.
                  Turbinos ratas nepriskirtinas 8414 pozicijai kaip kompresoriaus dalis, nes jis yra dalis, tinkama naudoti vien tik arba daugiausia išmetamųjų dujų turbinose, priskiriamose 8411 pozicijai (taip pat žr. Suderintos sistemos paaiškinimų 8414 pozicijos paaiškinimų a išimtį ir Kombinuotosios nomenklatūros paaiškinimų 8414 90 00 subpozicijos paaiškinimus).
                  Todėl turbinos ratas klasifikuotinas kaip dujų turbinos dalis, priskiriant KN kodą 8411 99 00.

                              2.

                              Netauriųjų metalų turbinos korpusas su ertme turbinos ratui, anga įleidžiamajam išmetamųjų dujų vamzdžiui ir anga išleidžiamajam išmetamųjų dujų vamzdžiui.
                              Korpusas yra sudedamoji turbinos, kurioje yra turbinos ratas, todėl ji gali įeinančių variklio išmetamų dujų energiją transformuoti į sukamąjį judėjimą turbokompresoriaus kompresoriaus ratui varyti, dalis.

                      (1) Žr. 2 paveikslą.

                  8411 99 00

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu ir KN kodus 8411 ir 8411 99 00 atitinkančiais prekių aprašymais.
                  Turbinos korpusas nepriskirtinas 8414 pozicijai kaip kompresoriaus dalis, nes jis yra dalis, tinkama naudoti vien tik arba daugiausia išmetamųjų dujų turbinose, priskiriamose 8411 pozicijai (taip pat žr. Suderintos sistemos paaiškinimų 8414 pozicijos paaiškinimų a išimtį ir Kombinuotosios nomenklatūros paaiškinimų 8414 90 00 subpozicijos paaiškinimus).
                  Todėl turbinos korpusas klasifikuotinas kaip dujų turbinos dalis, priskiriant KN kodą 8411 99 00.

                     1 paveikslas

                     2 paveikslas

         (1)  Paveikslai pateikiami tik dėl informacijos.


title: 2012 m. gegužės 30 d. Komisijos įgyvendinimo reglamentas (ES) Nr. 457/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
31.5.2012

               LT

               Europos Sąjungos oficialusis leidinys

               L 141/14

         KOMISIJOS ĮGYVENDINIMO REGLAMENTAS (ES) Nr. 457/2012
   2012 m. gegužės 30 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 30 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  87,5

                  MA

                  64,6

                  TR

                  78,3

                  ZZ

                  76,8

                  0707 00 05

                  MK

                  54,8

                  TR

                  130,3

                  ZZ

                  92,6

                  0709 93 10

                  TR

                  107,0

                  ZZ

                  107,0

                  0805 10 20

                  EG

                  49,9

                  IL

                  73,2

                  MA

                  46,8

                  TR

                  52,1

                  ZA

                  69,4

                  ZZ

                  58,3

                  0805 50 10

                  TR

                  60,0

                  ZA

                  76,9

                  ZZ

                  68,5

                  0808 10 80

                  AR

                  113,2

                  BR

                  83,2

                  CA

                  161,4

                  CL

                  97,0

                  CN

                  100,9

                  NZ

                  140,0

                  US

                  203,7

                  UY

                  67,3

                  ZA

                  97,0

                  ZZ

                  118,2

                  0809 29 00

                  US

                  577,9

                  ZZ

                  577,9

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. spalio 31 d. Komisijos įgyvendinimo reglamentas (ES) Nr. 1119/2011, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Brovada (SKVN)]

text:
8.11.2011

               LT

               Europos Sąjungos oficialusis leidinys

               L 289/10

         KOMISIJOS ĮGYVENDINIMO REGLAMENTAS (ES) Nr. 1119/2011
   2011 m. spalio 31 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Brovada (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               remiantis Reglamento (EB) Nr. 510/2006 6 straipsnio 2 dalies pirma pastraipa, Italijos paraiška įregistruoti pavadinimą Brovada paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. spalio 31 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL C 35, 2011 2 4, p. 19.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži ar perdirbti vaisiai, daržovės ir grūdinės kultūros

      ITALIJA

         Brovada (SKVN)


title: 2013 m. spalio 24 d. Komisijos įgyvendinimo reglamentas (ES) Nr. 1034/2013, kuriuo aliuminio fosfidas, išskiriantis fosfiną, patvirtinamas kaip veiklioji medžiaga, skirta naudoti 20-to tipo biocidiniuose produktuose Tekstas svarbus EEE

text:
25.10.2013

               LT

               Europos Sąjungos oficialusis leidinys

               L 283/28

         KOMISIJOS ĮGYVENDINIMO REGLAMENTAS (ES) Nr. 1034/2013
   2013 m. spalio 24 d.
   kuriuo aliuminio fosfidas, išskiriantis fosfiną, patvirtinamas kaip veiklioji medžiaga, skirta naudoti 20-to tipo biocidiniuose produktuose
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos reglamente (EB) Nr. 1451/2007 (2) yra nustatytas veikliųjų medžiagų, kurias reikia įvertinti siekiant nuspręsti, ar reikia įrašyti į Europos Parlamento ir Tarybos direktyvos 98/8/EB (3) I, IA arba IB priedą, sąrašas. Tame sąraše yra aliuminio fosfidas;

               (2)

               pagal Direktyvos 98/8/EB 11 straipsnio 2 dalį buvo įvertinta, ar aliuminio fosfidą galima naudoti 23-to tipo produktams (kitų stuburinių kontrolės produktams), apibrėžtiems tos direktyvos V priede ir atitinkantiems Reglamento (ES) Nr. 528/2012 V priede apibrėžtus 20-o tipo produktus, gaminti;

               (3)

               Vokietija buvo paskirta ataskaitą rengiančia valstybe nare ir 2010 m. liepos 23 d. Komisijai pateikė kompetentingos institucijos ataskaitą ir rekomendaciją, kaip numatyta Reglamento (EB) Nr. 1451/2007 14 straipsnio 4 ir 6 dalyse;

               (4)

               valstybės narės ir Komisija peržiūrėjo kompetentingos institucijos ataskaitą. Vadovaudamasis Reglamento (EB) Nr. 1451/2007 15 straipsnio 4 dalimi, 2013 m. rugsėjo 27 d. Biocidinių produktų nuolatinis komitetas peržiūros išvadas įtraukė į vertinimo ataskaitą;

               (5)

               remiantis ta ataskaita galima daryti išvadą, kad biocidiniai produktai, kurie naudojami kaip 23-o tipo produktai ir kurių sudėtyje yra aliuminio fosfido, turėtų atitikti Direktyvos 98/8/EB 5 straipsnio reikalavimus;

               (6)

               todėl aliuminio fosfidą, išskiriantį fosfiną, galima patvirtinti kaip veikliąją medžiagą, skirtą 20-o produktų tipo biocidiniams produktams gaminti;

               (7)

               kadangi į vertinimą nebuvo įtrauktos nanomedžiagos, naudojimas šiose medžiagose nepatvirtinamas, kaip nustatyta Reglamento (ES) Nr. 528/2012 4 straipsnio 4 dalyje;

               (8)

               veiklioji medžiaga turėtų būti patvirtinta praėjus tinkamam laikotarpiui, per kurį valstybės narės, suinteresuotosios šalys ir prireikus Komisija galėtų pasirengti laikytis naujų dėl medžiagos patvirtinimo atsiradusių reikalavimų;

               (9)

               šiame reglamente numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Aliuminio fosfidas, išskiriantis fosfiną, patvirtinamas kaip veiklioji medžiaga, skirta 20-o tipo biocidiniams produktams gaminti, atsižvelgiant į priede nustatytas specifikacijas ir sąlygas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 24 d.

            Komisijos vardu

            Pirmininkas

         José Manuel BARROSO

      (1)  OL L 167, 2012 6 27, p. 1.

      (2)  2007 m. gruodžio 4 d. Komisijos reglamentas (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (OL L 325, 2007 12 11, p. 3).

      (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

      PRIEDAS

                  Bendrinis pavadinimas

                  IUPAC pavadinimas
                  Identifikacijos numeriai

                  Minimali veikliosios medžiagos koncentracija (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos (2)

                  aliuminio fosfidas, išskiriantis fosfiną

                  IUPAC pavadinimas Aliuminio fosfidas
                  EB Nr. 244–088–0
                  CAS Nr. 20859–73–8

                  830 g/kg

                  2015 m. liepos 1 d.

                  2025 m. birželio 30 d.

                  20

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į autorizacijos liudijimo paraišką, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Autorizacijos liudijimai išduodami laikantis šių sąlygų:

                              1)

                              Produktai parduodami ir juos leidžiama naudoti tik kvalifikuotiems specialistams.

                              2)

                              Atsižvelgiant į naudotojams kylantį pavojų, privaloma taikyti tinkamas pavojaus mažinimo priemones. Tai, be kita ko, yra naudojimasis tinkamomis asmens apsaugos priemonėmis, aplikatoriais, taip pat produkto pateikimas tokia forma, kuri naudotojui daromą poveikį sumažintų iki priimtino.

                              3)

                              Dėl netikslinėms sausumos rūšims keliamo pavojaus turi būti taikomos tinkamos pavojaus mažinimo priemonės. Tai, be kita ko, reiškia, kad turi būti neapdorojami plotai, kuriuose be tikslinių rūšių yra ir kitų urvinių žinduolių.

         (1)  Šioje skiltyje nurodyta koncentracija – tai minimali veikliosios medžiagos, naudotos atliekant vertinimą pagal Reglamento (ES) Nr. 528/2012 8 straipsnį, koncentracija. Rinkai pateikiamame produkte esanti veiklioji medžiaga gali būti tokios pačios arba kitokios koncentracijos, jei įrodyta, kad ji yra techniškai lygiavertė įvertintai veikliajai medžiagai.

         (2)  Vertinimo ataskaitų turinys ir išvados, reikalingi Reglamento (ES) Nr. 528/2012 VI priedo bendriesiems principams įgyvendinti, pateikti Komisijos interneto svetainėje http://ec.europa.eu/comm/environment/biocides/index.htm